Ovidiu Ionescu și Eduard Ionescu, în grafic pentru calificarea la Jocurile Olimpice de la Paris. Ce se întâmplă în turneul de tenis de masă de la Sarajevo
Ovidiu Ionescu merge mai departe în cursa spre Jocurile Olimpice de la Paris, în proba de simplu!
A doua victorie pe care tricolorul a obținut-o în faza grupelor a însemnat clasarea pe primul loc și calificarea pe tabloul principal, unde finaliștii își vor asigura biletele pentru Paris!
Ovidiu Ionescu l-a învins pe Borgar Haug, iar componentul naționalei României a depus un efort mare la masa de joc în meciul recent încheiat. Jucătorul născut în Buzău a contracarat jocul norvegianului și a lovit puternic în seturile pe care le-a adjudecat într-o victorie spectaculoasă cu 4-3 (12-10, 9-11, 13-11, 12-10, 7-11, 8-11, 11-6).
Optimi / Sarajevo
- Eduard Ionescu - Daniel Habesohn (Austria), vineri, ora 14:30
- Ovidiu Ionescu - Yaroslav Zhmudenko (Ucraina), vineri, ora 15:20
Se califică la Paris finaliștii din faza 2, finaliștii din faza 3 și câștigătorul dintre semifinaliștii învinși în faza 3.
Primele două locuri din fiecare grupă (faza 1) avansează pe tabloul principal (faza 2).
Finaliștii se califică la JO, fără ca ultimul act să se mai dispute.
În faza 3 a tabloului principal se vor alătura și sportivii din faza 2, iar finaliștii se vor califica la JO, fără ca ultimul act să se mai dispute.
Semifinaliștii învinși din faza 3 vor juca încă un meci, iar câștigătorul se califică la Paris.
Urmăriți SPORT.RO și pe Google News